**ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА И ТЕХНИЧЕСКИ СПЕЦИФИКАЦИИ**

**1. Увод**

За целите на настоящата поръчка, Община Долна Баня разполага с разработен технически инвестиционен проект за въвеждане и подобряване на превантивни дейности за намаляване на опасността от горски пожари в общинските горски територии, стопанисвани и управлявани от Община Долна Баня чрез изграждане на високотехнологична система за пасивно пожаронаблюдение.

**Действителните СМР за изпълнение предмета на поръчката започват след подписване на Протокол образец № 2 за откриване на строителна площадка и определяне на строителна линия.**

**2. Предмет на поръчката. Прогнозна стойност:**

„Изграждане на кула с контролен център и технически съоръжения за детекция и превенция на горски пожари за общинските горски територии, стопанисвани и управлявани от Община Долна баня“.

**Обща прогнозна стойност на поръчката** – 296 440.41 лв. без вкл. ДДС /двеста деветдесет и шест хиляди четиристотин и четиридесет лева и четиридесет и една стотинки/.

При изготвянето на ценовите предложения, участниците следва да оферират крайна цена, като сумата не следва да надвишава прогнозната стойност, описана по-горе. Техническото и ценовото предложение следва да бъдат изготвени на база одобрените количествени сметки, неразделна част от инвестиционно-технически проект.

**3. Пълно описание за предмета на поръчката.**

Неразделна част от тази документация е приложеният инвестиционен-технически проект с пълно описание на предмета на поръчката и технически параметри.

**4. Основни изисквания за изпълнение на поръчката**

Въвеждането в експлоатация на обектът ще се проведе в съответствие с изискванията на чл. 177 от ЗУТ и категориите на обектите, определени в Разрешенията за строеж и съобразно Наредба № 1 за номенклатурата на видовете строежи.

Въвеждането на обекта в експлоатация става след представяне на окончателен доклад по чл.168 ал.6 от ЗУТ и всички придружаващи го документи.

За обекта ще бъде възложено упражняване на строителен надзор по време на строителството по смисъла на чл.168 от ЗУТ.

**СМР**

Изпълнението на строително-монтажните работи (СМР) е на основание разработен и одобрен Инвестиционен-технически проект, при спазване на изискванията на всички действащи към настоящия момент закони, правилници и нормативи, касаещи изпълнението на обекти от такъв характер.

**Монтаж на съоръжения и оборудване**

1. Да се изпълнят предвидените в инвестиционно-техническия проект СМР при спазване на изискванията на всички действащи към настоящия момент закони, правилници и нормативи, касаещи изпълнението на обекти от такъв характер.

2. Съоръженията и оборудването да отговарят на описаните технически параметри.

3. Всички изпълнени СМР трябва да са съобразени с техническите и законови разпоредби, с техническите и технологичните правила и нормативи действащи в Република България.

**Строителен надзор**

Технически и качествен контрол на обекта ще се упражнява от избран чрез съответната процедура по ЗОП Независим Строителен надзор, притежаващ удостоверение за извършване на дейностите по чл. 166, ал. 1, т. 1 от ЗУТ. Същият ще следи за правилното и точно изпълнение на работите, посочени в техническите проекти, спазването на нормативните разпоредби за изпълняваните работи, изпълнените количества, изпълнението на договорните условия, спазването на приетия график за изпълнение, за дефекти появили се по време на гаранционния срок. При установяване на нередности и некачествени работи, същите се констатират своевременно в протокол и възложителят задължава изпълнителя да ги отстрани в най-кратък срок.

Въвеждането в експлоатация на обектите следва да се проведе в съответствие с изискванията на чл. 177 от ЗУТ и категориите на обектите, определени според Наредба № 1 за номенклатурата на видовете строежи и Разрешенията за строеж.

Всички строителни работи да са съобразени с изискванията на действащата нормативна уредба в Република България.

Разплащането на извършените СМР ще се извършва на основание подписан Протокол за изпълнени видове СМР, след издаване на фактура, по банков път в съответствие с договорените условия.

**Изисквания за осигуряване на безопасни условия на труд**

Да се спазва НАРЕДБА № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи. Участникът следва да се съобразява с **Плана за безопасност и здраве**, приложение към работния проект на обекта.

Преди започване на работа всички работници задължително трябва да преминат встъпителен инструктаж.

**Изисквания за опазване на околната среда**

От Изпълнителя се изисква по никакъв начин да не уврежда околната среда, в т.ч. и прилежащите към трасето имоти и дървесни видове, като за целта представи изчерпателно описание на мероприятията за изпълнение на горното изискване и на разпоредбите на Закона за управление на отпадъците ДВ, бр. 53 от 13.07.2012 г.

От Изпълнителя се изисква спазването на екологичните изисквания по време на строителството, както да спазва инструкциите на възложителя и другите компетентни органи съобразно действащата нормативна уредба за околна среда.

Техническото предложение трябва да съдържа: технологично описание и управление на риска съобразено с Методиката за определяне на комплексната оценка.

**Други специфични изисквания**

Естеството на обществената поръчка налага поставянето на специфични изисквания, и Възложителят обръща внимание на Изпълнителя за следното:

След завършване на цялостната работа по обществената поръчка, същата се приема от комисия с представители на Изпълнителя като се съставя двустранно подписан приемателен протокол.

Извършената работа следва да отговаря на изискванията на техническите условия и нормативни разпоредби и правила, действащи към момента на представяне на работата. При установяване на нередности и некачествени работи, същите се отстраняват от изпълнителя внай-кратък срок и са за сметка на изпълнителя.

Изпълнителят отговаря единствено и изцяло за провеждането и документирането на всички изпитания, присъщи на видовете работи и изискващи се по действащите нормативни документи.

Обектът се въвежда в експлоатация по реда на Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и Наредба № 3 от 2003 г. за съставяне на актове и протоколи по време на строителството.

**5. Място и срок за изпълнение на поръчката.**

Изграждането на кулата да бъде в посочения в техническия проект имот с номер 179037 в землището на гр. Долна баня, а контролния център да бъде изграден в сградата на Община Долна Баня.

Срокът за изпълнение на всички СМР-та е по предложение на участника - не повече от 180 календарни дни от датата на откриване на строителна площадка и определяне на строителна линия, но не по-късно от 15 август 2015 година.

**6. Изисквания за гаранционни срокове:**

* Гaранционен срок за функционирането на системата – **не по-малко от 60 месеца**, считано от датата на въвеждане в експлоатация на кула с контролен център и технически съоръжения за детекция и превенция на горски пожари за общинските горски територии, стопанисвани и управлявани от Община Долна баня;
* За оборудване и софтуер- **не по-малко от 24 месеца**, считано от датата на въвеждане в експлоатация на интегрираната комуникационна система за наблюдение и опазване на Община Долна Баня.
* За СМР на кулите - **не по-малко от 60 месеца**, считано от датата на въвеждане в експлоатация на интегрираната комуникационна система за наблюдение и опазване на Община Долна Баня.

**7. Участниците следва да предложат:**

* Срок за реакция при сигнал за дефекти или повреди – **не повече от 24 часа**, считано от датата на съобщаване от страна на Възложителя.
* Срок на отстраняване на повреди или дефекти на оборудването – **не повече от 120 часа**, считано от уведомяването от страна на възложителя за възникването на дефект или повреда при функциониране на оборудването.
* При необходимост от доставки за отстраняване на повредата в оборудването срокът да е **не повече от 30 дни**, считано от датата на констатиране на повредата.